**ZMLUVA O SPOLUPRÁCI PRI riešení projektu**

uzatvorená v zmysle § 269 ods. 2 zákona č. 513/1991 Zb. Obchodný zákonník v znení neskorších predpisov

**Hlavný partner**

**Názov:**  Národné poľnohospodárske a potravinárske centrum

**Sídlo**: Hlohovecká 2, 951 41 Lužianky

**Štatutárny orgán**: Ing. Martin Polovka, PhD. generálny riaditeľ

**Právna forma:** štátna príspevková organizácia

**IČO:** 42337402

**DIČ:** 2023975107

**IČ DPH:** SK2023975107

(ďalej aj ako ,,NPPC“ alebo „Hlavný partner“)

**Partner**

**Názov:**

**Sídlo:**

**Štatutárny orgán:**

**Právna forma:**

**IČO:**

**DIČ:**

**IČ DPH:**

(ďalej aj ako „Partner“)

(NPPC a Partner ďalej spolu aj ako „Zmluvné strany“)

**Článok I**

**Úvodné ustanovenia**

1. NPPC ako Hlavný partner je štátnou príspevkovou organizáciou, ktorá prostredníctvom svojho organizačného útvaru – Výskumného ústavu živočíšnej výroby realizuje vedecko-výskumnú činnosť v rámci projektu: *Tvorba nukleových stád dojníc s požiadavkou na vysoký zdravotný status cestou využitia genomickej selekcie, inovatívnych biotechnologických metód a optimálneho manažmentu chovu (NUKLEUS 313011V387)* (ďalej len „Projekt“)*.*
2. Partner je chovateľ hovädzieho dobytka, ktorého žiadosť o zapojení sa do Výzvy na predkladanie žiadostí o bezodplatné poskytnutie vysokokvalitných embryí simentálskeho dobytka v rámci Operačného programu integrovaná infraštruktúra s kódom ITMS2014+: 313011V387 zo dňa XY.XY. 2023 (ďalej aj ako „Výzva“) bola schválená dňa XY.XY.2023 na základe stanovených selekčných kritérií vymedzených predmetnou Výzvou. V rámci tejto Výzvy bolo Partnerovi priznané bezodplatné poskytnutie ...... kusov embryí simentálskeho dobytka.
3. Táto Zmluva definuje podmienky spolupráce medzi NPPC a Partnerom v súvislosti s riešením a udržateľnosťou projektu *Tvorba nukleových stád dojníc s požiadavkou na vysoký zdravotný status cestou využitia genomickej selekcie, inovatívnych biotechnologických metód a optimálneho manažmentu chovu (NUKLEUS)* realizovaného v rámci Operačného programu Integrovaná infraštruktúra s kódom ITMS2014+: 313011V387, primárne zameraného na  dosiahnutie takých výsledkov výskumu a vývoja, ktoré budú mať potenciál pre ich využitie v praxi. Cieľom je zároveň zlepšenie ekonomickej efektívnosti chovu dojníc na Slovensku tvorbou geneticky špičkových populácií dojníc s vysokou úžitkovosťou, kvalitou produkcie a dobrým zdravím.
4. Zmluvné strany berú na vedomie platnosť zmluvy o partnerstve a jej dodatky, zverejnené v Centrálnom registri zmlúv, dostupné na odkazoch https://www.crz.gov.sk/4951455/, https://www.crz.gov.sk/zmluva/5736465/ a https://www.crz.gov.sk/zmluva/6285232/, v súvislosti s realizáciou aktivít Projektu a s poskytnutím nenávratného finančného príspevku, kde je bližšie špecifikovaná spolupráca členov partnerstva, ktorými sú Slovenské biologické služby, a.s., Centrum vedecko-technických informácií Slovenskej republiky, DEWEX, s.r.o., Národné poľnohospodárske a potravinárske centrum, Slovenská poľnohospodárska univerzita v Nitre (ďalej aj ako „Partneri Projektu“).
5. **Predmetom výskumu v rámci Projektu** sú nasledovné oblasti:
* molekulárno genetická diagnostika CSN2 genotypu v stádach hovädzieho dobytka,
* selekcia s ohľadom pozitívneho vplyvu špecifických mliečnych výrobkov na ľudské zdravie,
* identifikácia rozdielnosti v citlivosti spermií býkov rôznych plemien na prirodzenú kapacitáciu a kryokapacitáciu,
* využitie vplyvu vybraných biologicky aktívnych látok na bovinné spermie získané v rannom postpubertálnom období,
* kritériá pre genetickú kvalitu (vrátane znakov zdravia) populácií holštajnského a fleckvieh plemena,
* výskum inovatívnych postupov efektívnej tvorby geneticky cenných embryí (experimentálne ovplyvňovanie procesov maturácie, fertilizácie a kultivácie),
* optimalizácia odchovu geneticky najcennejších zvierat pri zachovaní vysokého zdravotného statusu a toku cenných génov z nukleusov do komerčných stád,
* stanovenie mikrobiologického profilu podstielacieho materiálu,
* identifikácia výskytu geneticky modifikovaných sójových bôbov a vedľajších krmív zo sójových bôbov (extrahované šroty, výlisky),
* identifikácia vzťahov medzi faktormi: živinové zloženie, fermentačné parametre, bachorová stráviteľnosť živín (OH, NDV, škrobu), bachorová degradovateľnosť NL a technológiou zberu, druhom/odrodou krmoviny, vegetačným štádiom, a lokalitou,
* identifikácia vzťahov medzi skupinami vzoriek na báze výživnej hodnoty v systéme frakcií sacharidov a bielkovín podľa CNCPS,
* návrh štandardného operačného postupu monitoring silážnej zrelosti krmovín.

**Výstupy do praxe predstavujú:**

* asociačné analýzy medzi betakazeín genotypmi a jednotlivými skupinami priamych a nepriamych úžitkových vlastností HD,
* využiteľnosť výsledkov v klinických štúdiách vplyvu špecifických mliečnych výrobkov na ľudské zdravie,
* determinácia úloh špecifických voľných radikálov v procese kapacitácie a kryokapacitácie, predovšetkým v súvislosti s oxidatívnymi modifikáciami štruktúr geneticky a epigeneticky identifikovaných samčích reprodukčných buniek,
* výrazné zlepšenie genofondu, zdravia zvierat, kvality produkcie a ekonomickej efektívnosti výroby mlieka na Slovensku,
* metodický postup ošetrovania hnojovice pre zdravotne nezávadné podstielanie dojníc separátom garantujúcim zlepšenie welfare dojníc, obmedzenie výskytu mastitíd v stáde a produkciu kvalitného mlieka,
* databáza krmív pre zostavovanie a výpočet kŕmnych dávok so zohľadnením sacharidových a bielkovinových frakcií, bachorovej degradovateľnosti NL a stráviteľnosti NDV a jednoduchých sacharidov vrátane kinetiky,
* štandardný operačný postup monitoring silážnej zrelosti krmovín (kukurica a VRK) pre dosahovanie maximálnej kvalitatívnej úrovne z hľadiska výnosu stráviteľných, ale aj využiteľných živín,
* identifikácia kandidátnych genomických biomarkerov,
* databáza experimentálnych primárnych dát s príslušnými metadátami.
1. Zmluvné strany majú záujem na úspešnej spolupráci počnúc podpisom tejto Zmluvy až do ukončenia 1. laktácie posledného zvieraťa narodeného z embrya poskytnutého Hlavným partnerom.

**Článok II**

**Predmet a účel Zmluvy**

1. Predmetom tejto Zmluvy je úprava práv a povinností Zmluvných strán v rámci realizácie Projektu a zároveň stanovenie podmienok vzájomnej spolupráce, ktorej účelom je dodanie ..... kusov embryí simentálskeho dobytka zo strany Hlavného partnera Partnerovi, ktorý zabezpečí vhodné podmienky na úspešný embryotransfer a po následnom narodení životaschopného jedinca umožní NPPC, resp. ďalším projektovým partnerom (uvedeným v čl. I bode 4) vykonávať veterinárne prehliadky, sledovanie zdravotného, produkčného a reprodukčného stavu zvierat a odber biologického materiálu.
2. Zmluvné strany sa dohodli, že všetky výskumné úkony uvedené v bode 1. tohto Článku nadväzujú na vyššie uvedený Projekt, pričom úkony uskutočňované na jednotlivých vzorkách životaschopných jedincov budú uhradené Hlavným partnerom za podmienok špecifikovaných v tejto Zmluve.
3. Za účelom splnenia predmetu tejto Zmluvy, zamestnanci NPPC určení na realizáciu plnenia predmetu zmluvy sú oprávnení zdržiavať sa v priestoroch Partnera - chovateľa určených pre chov hovädzieho dobytka.
4. NPPC vyhlasuje, že je vybavené potrebnou personálnou, materiálnou a technickou infraštruktúrou, ktorú sú Zmluvné strany oprávnené využívať na naplnenie predmetu a účelu tejto Zmluvy.
5. NPPC a Partner určia potrebný počet svojich zamestnancov ktorí sa budú podieľať na plnení predmetu tejto Zmluvy. Takto určení zamestnanci vytvoria stálu pracovnú skupinu. Zoznam zamestnancov s uvedením základných údajov o ich vedeckej a odbornej kvalifikácii si Zmluvné strany poskytnú na základe vyžiadania v primeranom časovom predstihu.

**Článok III**

**Práva a povinnosti Zmluvných strán**

1. NPPC ako nositeľ vedeckej úlohy poskytuje spolupracujúcemu Partnerovi embryá vysokej genetickej kvality (bližšie špecifikovanej vo Výzve 1/Nukleus/2023) z Projektu na podporu dlhodobého strategického výskumu – Zdravé potraviny a životné prostredie.
2. Partner vytvorí všetky zootechnické, organizačné a veterinárne podmienky na transplantáciu týchto embryí do príjemkýň na danom chove. Za tým účelom sa Partner zaväzuje zabezpečiť:
	1. výber zvierat a ich časovú prípravu pre embryotransfer spolu s externým servisom a veterinárnou službou,
	2. hormonálnu prípravu zvierat,
	3. nákup prípravkov pre synchronizáciu,
	4. výber a úhradu externého servisu na transplantáciu embryí,
	5. prevzatie embryí od Hlavného partnera a ich následný transport do miesta využitia,
	6. starostlivosť o recipientky počas gravidity s cieľom minimalizovať straty potratmi a úhynmi s ohľadom na čo najefektívnejšie využitie finančných prostriedkov použitých na nákup geneticky vysokohodnotných embryí,
	7. po narodení odchov zvierat v súlade so správnou chovateľskou praxou,
	8. nescudzenie takto získaných zvierat samičieho potomstva do ukončenia 1. laktácie a samčieho po dobu do 4 mesiacov veku v súlade s vedeckými úlohami NPPC (s výnimkou veterinárom indikovaných zdravotných stavov),
	9. nescudzenie recipientok embryí pred narodením potomstva,
	10. vyplnenie Prílohy č. 1 (Evidencia embryotransferov) a jej zaslanie na adresu NPPC-VÚŽV Hlohovecká 2, 951 41 Lužianky, a to bezprostredne po implantácií predmetných embryí do recipientok,
	11. poskytnutie prístupu NPPC ku všetkým potrebným informáciám a údajom po dobu do ukončenia udržateľnosti Projektu.
3. V prípade predaja zvierat narodených z embryí poskytnutých Hlavným partnerom sa Partner zaväzuje, že zvieratá budú predané len tretiemu subjektu, ktorý bude spĺňať kritériá uvedené vo Výzve a v tejto Zmluve. Výber tretieho subjektu je Partner povinný vopred prerokovať s Hlavným partnerom. Výber tretieho subjektu a následná spolupráca s tretím subjektom je možná len po predchádzajúcom schválení Hlavným partnerom. Partner sa zaväzuje vysporiadať s tretím subjektom vlastnícke práva ku zvieratám narodeným z embryí poskytnutých Hlavným partnerom na základe vzájomnej písomnej dohody, predmetom ktorej bude aj záväzok tretieho subjektu o pristúpení k spolupráci s Hlavným partnerom. Ďalšia spolupráca tretieho subjektu s Hlavným partnerom bude riešená písomne zmluvou o spolupráci.
4. V prípade zrušenia chovu sa Partner zaväzuje, že zvieratá narodené z embryí poskytnutých Hlavným partnerom budú premiestnené za účelom pokračujúceho chovu k tretiemu subjektu. Tretí subjekt musí spĺňať kritériá uvedené vo Výzve a v tejto Zmluve. Výber tretieho subjektu je Partner povinný vopred prerokovať s Hlavným partnerom. Výber tretieho subjektu a následná spolupráca s tretím subjektom je možná len po predchádzajúcom schválení Hlavným partnerom. Partner sa zaväzuje vysporiadať s tretím subjektom vlastnícke práva k zvieratám narodeným z embryí poskytnutých Hlavným partnerom na základe vzájomnej písomnej dohody, predmetom ktorej bude aj záväzok tretieho subjektu o pristúpení k spolupráci s Hlavným partnerom. Ďalšia spolupráca tretieho subjektu s Hlavným partnerom bude riešená písomne zmluvou o spolupráci.
5. Partner je povinný umožniť pracovníkom NPPC vstup do chovateľského zariadenia, v ktorom sú chované recipientky embryí a ich potomstvo, pričom NPPC je povinné s predstihom sedem (7) kalendárnych dní nahlásiť vstup do objektu Partnera a dodržiavať všeobecne záväzné zoohygienické podmienky. Partner je zároveň povinný umožniť zodpovednému zamestnancovi NPPC odber biologického materiálu určeného na hematologické, biochemické, andrologické, genetické analýzy, odber vzoriek krmív, stanovenie klimatických a mikrobiálnych parametrov ustajnených jedincov a publikovanie nadobudnutých experimentálnych dát.
6. Zmluvné strany sú povinné vyvíjať činnosť na dosiahnutie predmetu a účelu vzájomnej spolupráce spôsobom určeným v tejto Zmluve a zdržať sa akejkoľvek činnosti, ktorá by mohla znemožniť alebo sťažiť dosiahnutie tohto účelu.
7. Zmluvné strany sú povinné spolupracovať riadne a s náležitou odbornosťou a sú povinné poskytovať si všetku súčinnosť potrebnú na riadne naplnenie účelu vzájomnej spolupráce.
8. Každá Zmluvná strana sa zaväzuje konať tak, aby druhej Zmluvnej strane nevznikla škoda. Zmluvné strany berú na vedomie, že porušením ustanovení tejto Zmluvy vzniká poškodenej Zmluvnej strane nárok na náhradu škody vzniknutej porušením zmluvnej povinnosti.
9. Každá Zmluvná strana je povinná informovať druhú Zmluvnú stranu o všetkých skutočnostiach, ktoré môžu byť významné pre napĺňanie účelu tejto Zmluvy.
10. Zodpovedné kvalifikované osoby dohliadajúce na riadne napĺňanie účelu vzájomnej spolupráce sú:

Za NPPC:

Meno a Priezvisko:

Tel. číslo:

E-mail:

Za Partnera:

Meno a Priezvisko:

Tel. číslo:

E-mail:

**Článok IV**

**Úhrada nákladov**

1. Zmluvné strany dohodli, že všetky činnosti a aktivity uskutočňované podľa tejto Zmluvy budú zo strany Partnera vykonávané bezodplatne.

**Článok V**

**Zachovávanie mlčanlivosti**

1. Zmluvné strany sú povinné zachovávať mlčanlivosť o dôverných informáciách a zaväzujú sa prijať všetky nevyhnutné kroky k tomu, aby nedošlo k zverejneniu a sprístupneniu dôverných informácií vo vzťahu k neautorizovaným tretím stranám alebo verejnosti. Dôvernými informáciami sú všetky informácie, ktoré Zmluvné strany pred ich sprístupnením označia za dôverné a/alebo sa týkajú know-how a práv duševného vlastníctva.
2. Povinnosť Zmluvných strán zachovávať mlčanlivosť o dôverných informáciách sa nevzťahuje na informácie, o ktorých vedia preukázať, že:
	1. sa stali verejne známymi po dni uzavretia tejto Zmluvy, alebo ktoré sa po tomto dni už dajú zadovážiť z bežne dostupných zdrojov, a to inak, než v dôsledku porušenia povinnosti mlčanlivosti Zmluvnej strany,
	2. sa stali verejne známymi prostredníctvom zverejnenia prihlášky v rámci konania o predmete priemyselného vlastníctva pred príslušným kompetentným úradom,
	3. z písomných záznamov Zmluvnej strany vyplýva, že informácie mala Zmluvná strana v oprávnenej držbe alebo ich zadovážila z iných zdrojov, ktoré ich získali legálnym spôsobom alebo neboli viazané povinnosťou mlčanlivosti voči príslušnej Zmluvnej strane pred tým ako došlo k ich zverejneniu,
	4. príslušnej Zmluvnej strane vznikla na základe zákona povinnosť poskytnúť dôverné informácie – za predpokladu, že táto Zmluvná strana včasne poskytne písomné vyrozumenie o vzniknutej povinnosti ostatným Zmluvným stranám, ktoré jej umožní v primeranom čase podniknúť kroky proti takémuto procesu a zároveň podnikne primerané právne opatrenia, aby zabránila a/alebo minimalizovala rozsah zverejnenia (napr. zverejní iba časť dôverných informácií).
3. Zmluvné strany vymedzia prístup k dôverným informáciám len tým svojim zamestnancom, konzultantom alebo spolupracovníkom, ktorí dôverné informácie potrebujú poznať a oboznámia ich so záväzkami z toho vyplývajúcimi.
4. Pre vylúčenie pochybností, žiadne z ustanovení v tomto článku nebráni Zmluvným stranám poskytovať alebo zverejňovať dôverné informácie vo vzťahu k jej poradcom, potenciálnym komercializačným a výskumným partnerom za predpokladu, že dôverné informácie budú sprístupnené iba po predchádzajúcom podpísaní dohody o mlčanlivosti a ochrane informácií, ktorou sa partner zaviaže použiť informáciu iba za účelom uzatvorenia zmluvy o potenciálnej spolupráci so Zmluvnými stranami.
5. Zmluvné strany sú povinné bezodkladne sa vzájomne informovať o každom prípade neoprávneného použitia alebo sprístupnenia dôverných informácií, o ktorom sa dozvedia.
6. Dôverné informácie zostávajú majetkom tej Zmluvnej strany, ktorá ich druhej Zmluvnej strane poskytla. Zmluvné strany si môžu v jednotlivých prípadoch dohodnúť aj ďalšie podmienky sprístupnenia a nakladania s dôvernými informáciami, pričom táto dohoda musí mať písomnú formu a bude tvoriť súčasť tejto Zmluvy ako jej dodatok.

**Článok VI**

**Doručovanie písomností**

1. Pokiaľ nie je v Zmluve výslovne uvedené inak, všetky oznámenia, vyhlásenia, žiadosti, výzvy a iné úkony v súvislosti s touto Zmluvou a jej plnením, musia byť urobené v písomnej forme (ďalej aj ako „písomnosť“). Za doručenie písomnosti v súvislosti s touto Zmluvou druhej strane sa považuje:
2. osobné doručenie písomnosti druhej Zmluvnej strane, ktorá je povinná potvrdiť prevzatie písomnosti, k doručeniu môže dôjsť priamo oprávnenou osobou Zmluvnej strany alebo prostredníctvom kuriéra, a to oprávnenej osobe druhej Zmluvnej strany; ak Zmluvná strana odmietne prevziať písomnosť, považuje sa táto písomnosť za doručenú odmietnutím jej prevzatia, alebo
3. zaslanie písomnosti ako doporučenej poštovej zásielky prostredníctvom pošty; v prípade, ak sa zaslaná zásielka vráti späť ako nedoručená z akéhokoľvek dôvodu, sa táto považuje za doručenú dňom jej vrátenia, alebo
4. e-mailom na adresu Partnera:............................... a na adresu NPPC: .........................., pričom písomnosť sa považuje za doručenú prijatím potvrdenia druhej Zmluvnej strany o doručení písomnosti.
5. Písomnosti, ktorých obsah sa týka platnosti, účinnosti, znenia Zmluvy, alebo ich obsah považuje doručujúca strana za podstatný z iného dôvodu, sa považujú za doručené len, ak boli doručené spôsobom podľa bodu 1 písm. a) alebo b) tohto Článku.
6. Zmluvné strany sa dohodli, že všetky písomnosti doručované jednou Zmluvnou stranou budú druhej Zmluvnej strane doručované na adresu na doručovanie (ďalej aj ako „adresa na doručovanie“). Za adresu na doručovanie pre Zmluvnú stranu sa považuje adresa uvedená v úvodnej časti Zmluvy s označením Zmluvnej strany, ak je uvedených viac adries, tak sa považuje za adresu na doručovanie adresa uvedená ako korešpondenčná adresa. V prípade zmeny adresy na doručovanie, je Zmluvná strana povinná druhej Zmluvnej strane doručiť písomné oznámenie s novou adresou na doručovanie, od momentu doručenia oznámenia sa bude táto adresa považovať za adresu na doručovanie pre Zmluvnú stranu.

**Článok VII**

**Doba trvania Zmluvy**

1. Zmluvné strany sa dohodli, že táto Zmluva sa uzatvára na dobu určitú, ktorá začína plynúť dňom účinnosti zmluvy a skončí uplynutím 5 rokov od narodenia posledného zvieraťa z embrya poskytnutého Hlavným partnerom, pričom každých dvanásť (12) mesiacov odo dňa účinnosti Zmluvy Partner prostredníctvom zodpovednej kvalifikovanej osoby písomne vyhodnotí kvalitu napĺňania predmetu a účelu tejto Zmluvy vyplnením Prílohy č. 1. Vyhodnotenie je zasielané Zodpovednej kvalifikovanej osobe za NPPC, uvedenej v tejto Zmluve po skončení hodnoteného obdobia (zvyčajne obdobie jedného kalendárneho roka) alebo do 14 dní od vyzvania Hlavným partnerom.
2. Túto Zmluvu je možné ukončiť:
	* 1. písomnou dohodou Zmluvných strán,
		2. odstúpením od Zmluvy, alebo
		3. výpoveďou
3. V prípade dohody Zmluvných strán o ukončení tejto Zmluvy, Zmluva zaniká dňom uvedeným v dohode. V dohode sa uvedú všetky prípadné vzájomné nároky Zmluvných strán vzniknuté z plnenia zmluvných povinností alebo z ich porušenia druhou Zmluvnou stranou ku dňu zániku Zmluvy dohodou.
4. NPPC je oprávnené odstúpiť od tejto Zmluvy v prípade opakovaného nepodstatného porušenia ktorejkoľvek povinnosti uvedenej v tejto Zmluve zo strany Partnera, ak takéto porušenie nenapraví ani v dodatočnej primeranej lehote určenej na nápravu, ktorá bola poskytnutá zo strany NPPC. Za dostatočnú primeranú lehotu sa považuje 14 kalendárnych dní odo dňa vyzvania na nápravu.
5. NPPC je oprávnené ihneď odstúpiť od tejto Zmluvy z dôvodu podstatného porušenia zmluvnej povinnosti Partnerom. Za podstatné porušenie zmluvnej povinnosti zo strany Partnera sa považuje neumožnenie prístupu Partnera k ustajneným zvieratám, za účelom uvedeným v Článku II tejto Zmluvy.
6. Partner je oprávnený od tejto Zmluvy odstúpiť v prípade opakovaného nepodstatného porušenia ktorejkoľvek povinnosti uvedenej v tejto Zmluve zo strany NPPC, ak takéto porušenie nenapraví v dodatočnej primeranej lehote na nápravu, poskytnutej Partnerom. Za dostatočnú primeranú lehotu sa považuje 14 kalendárnych dní odo dňa vyzvania na nápravu.
7. Účinky odstúpenia od Zmluvy nastávajú dňom doručenia písomného oznámenia Zmluvnej strany o odstúpení druhej Zmluvnej strane.
8. Zmluvné strany sa dohodli, že túto Zmluvu môže ktorákoľvek zo zmluvných strán skončiť písomnou výpoveďou:
9. po predčasnom ukončení Zmluvy o poskytnutí nenávratného finančného príspevku na realizáciu Projektu, uzavretej medzi poskytovateľom a prijímateľom, alebo
10. po predčasnom ukončení Zmluvy o partnerstve v rámci projektu NUKLEUS,

pričom výpovedná lehota je jeden mesiac a začína plynúť dňom doručenia písomnej výpovede druhej Zmluvnej strane. NPPC je povinná písomne informovať Partnera o skutočnostiach uvedených v písm. a) a b) tohto bodu Zmluvy.

1. Ukončením tejto Zmluvy zostáva záväzok mlčanlivosti podľa tejto Zmluvy zachovaný.
2. Partner berie na vedomie, že je povinný strpieť výkon kontroly/auditu súvisiaceho s plnením predmetu zmluvy kedykoľvek počas platnosti a účinnosti Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä:
3. Ministerstvo dopravy a výstavby Slovenskej republiky a ním poverené osoby
4. Ministerstvo školstva, vedy, výskumu a športu Slovenskej republiky a ním poverené osoby
5. Najvyšší kontrolný úrad SR, Úrad vládneho auditu, Certifikačný orgán a nimi poverené osoby;
6. Orgán auditu, jeho spolupracujúce orgány a osoby poverené na výkon kontroly/auditu;
7. Splnomocnení zástupcovia Európskej Komisie a Európskeho dvora audítorov;
8. Orgán zabezpečujúci ochranu finančných záujmov EÚ;
9. osoby prizvané orgánmi uvedenými v písm. a) až f) v súlade s príslušnými právnymi predpismi SR a EÚ

**Článok VIII**

**Záverečné ustanovenia**

1. Táto Zmluva je platná dňom jej podpísania Zmluvnými stranami a účinná dňom nasledujúcim po dni jej zverejnenia v  Centrálnom registri zmlúv v súlade s ustanovením § 47a ods. 1 zákona č. 40/1964 Zb. Občiansky zákonník v znení neskorších predpisov.
2. Práva a povinnosti výslovne neupravené touto Zmluvou sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatných právnych predpisov Slovenskej republiky.
3. V prípade, že akékoľvek ustanovenie tejto Zmluvy je alebo sa stane neplatným, neúčinným a/alebo nevykonateľným, nie je tým dotknutá platnosť, účinnosť a/alebo vykonateľnosť ostatných ustanovení Zmluvy, pokiaľ to nevylučuje v zmysle všeobecne záväzných právnych predpisov samotná povaha takého ustanovenia. Zmluvné strany sa zaväzujú bez zbytočného odkladu po tom, ako zistia, že niektoré z ustanovení tejto Zmluvy je neplatné, neúčinné a/alebo nevykonateľné, nahradiť dotknuté ustanovenie ustanovením novým, ktorého obsah bude v čo najväčšej miere zodpovedať vôli Zmluvných strán v čase uzatvorenia tejto Zmluvy.
4. Túto Zmluvu možno meniť a dopĺňať len na základe dohody Zmluvných strán, podpísanej štatutárnymi orgánmi Zmluvných strán, a to formou písomných dodatkov k tejto Zmluve, ktoré budú tvoriť jej neoddeliteľnú súčasť.
5. Táto Zmluva je vyhotovená v 2 (dvoch) vyhotoveniach, z ktorých každá zo Zmluvných strán dostane po 1 (jednom) vyhotovení.
6. Zmluvné strany vyhlasujú, že táto Zmluva predstavuje slobodný a vážny prejav ich vôle, je pre nich určitá a zrozumiteľná, neuzatvorená v tiesni za nápadne nevýhodných podmienok, na znak čoho ju vlastnoručne podpisujú.

V Lužiankach, dňa.................2023 V ..........................., dňa.................2023

Za Hlavného partnera: Za Partnera:

 ........................................................ ........................................................

 Ing. Martin Polovka, PhD.

 generálny riaditeľ

Prílohy:

Príloha č. 1: Evidencia embryotransferov